**Tehnoloģiju iesniegumu vērtēšanas kritēriji**

| **Nr.** | **Kritērijs** | **Vērtēšanas metodika** |
| --- | --- | --- |
|  | Vai tehnoloģija izmantojama veselības aprūpes pakalpojumu sniegšanai atbilstoši ārstniecības iestādes līmenim un noteiktajiem valsts apmaksātajiem veselības aprūpes pakalpojumiem? | Novērtē, vai ārstniecības iestādei ir noslēgts līgums ar Nacionālo veselības dienestu par valsts apmaksātajiem stacionārajiem un/vai ambulatorajiem veselības aprūpes pakalpojumiem, kurus plāno sniegt ar minēto tehnoloģiju. |
| Novērtē, vai tehnoloģija izmantojama to veselības aprūpes pakalpojumu attīstībai, kuri ārstniecības iestādei noteikti Ministru kabineta 2018. gada 28. augusta noteikumu Nr.555 “Veselības aprūpes pakalpojumu organizēšanas un samaksas kārtība” 6. pielikumā. |
|  | Vai tehnoloģijas noslogojums būs pietiekams? | 2.1. Novērtē, vai tehnoloģijas izmantošana plānota efektīvi – vismaz 70% no tehnoloģijas veiktspējas:  2.1.1. ambulatorajiem pakalpojumiem vismaz 2 016 stundas gadā un tam ir vai tiek plānots atbilstošs valsts pasūtījums;  2.1.2. stacionārajiem pakalpojumiem vismaz 8 760 stundas gadā un tam ir vai tiek plānots atbilstošs valsts pasūtījums;  2.1.3.jaukta režīma gadījumā summējot ambulatoro un stacionāro pakalpojumu noslodzi un tiem ir vai tiek plānots atbilstošs valsts pasūtījums.  2.2. Noslodze zem 70% ir pieļaujama izņēmuma gadījumos un tad novērtē, vai izņēmuma gadījumi atbilst kādam no sekojošajiem kritērijiem:  2.2.1. ir norādīts pamatojums, kāpēc plānotā medicīnas iekārta ir nepieciešama un ir norādīta atsauce uz normatīvo regulējumu[[1]](#footnote-2), kas nosaka, kādi pakalpojumi esošā profila ārstniecības iestādēm ir jāsniedz un kā minētā medicīnas iekārta to nodrošinās;  2.2.2. iekārtas iegāde nepieciešama specializētu pakalpojumu nodrošināšanai, kuru sniegšana nav pieejama citās ārstniecības iestādēs apkalpes teritorijā;  2.2.3. iekārtas iegāde nepieciešama 5. līmeņa slimnīcu darbības nodrošināšanai;  2.2.4. ar iekārtas iegādi tiek novērsts roku darbs jeb būtiski atslogoti cilvēkresursi (kaut kas tiek automatizēts);  2.2.5. iekārta nepieciešama neatliekamās medicīniskās palīdzības sniegšanai;  2.2.6. iekārtas iegāde ir paredzēta plānošanas dokumentos, lai attīstītu pakalpojumu/-us, kas noteikti kā valsts prioritāte. |
| 3. | Vai tehnoloģijas plānotās izmaksas ir atbilstošas? | Novērtē, vai tehnoloģijas parametri, indikatīvi plānotās iegādes izmaksas ir samērīgas lietderīgām prasībām un tehnoloģijas līmenim, ņemot vērā tehnoloģijas vidējo tirgus vērtību, kā arī iesnieguma iesniedzējs apliecinājis, ka izmaksas ir uzrādītas atbilstoši pastāvošajai tirgus situācijai un iepirkuma ietvaros tiks nodrošināta godīga konkurence. |
| 4. | Vai ir norādīts esošo medicīnas iekārtu statuss un plānotā rīcība ar veco iekārtu? (ja attiecināms) | Novērtē, vai iesniegumā ir sniegta pilnīga informācija par esošo medicīnas iekārtu statusu un rīcību ar veco iekārtu:  4.1. Vai norādīts, kas tiks darīts ar veco iekārtu (piemēram, utilizācija, nodošana citam lietotājam vai atgriešana piegādātājam)?  4.2. Vai norādīts vecās iekārtas ražotāja noteiktais lietderīgās izmantošanas termiņš un iegādes gads?  4.3. Vai iesniegumā ir skaidrots, kā jaunā iekārta papildinās esošās iekārtas vai pakalpojuma darbību (piemēram, paralēli darbosies abas iekārtas vai jaunā iekārta aizstās esošo). |
| 5. | Vai ārstniecības iestādei ir atbilstošs ārstniecības personāls, lai nodrošinātu tehnoloģijas pilnvērtīgu izmantošanu? | Novērtē, vai iesnieguma iesniedzējs ir norādījis, ka ārstniecības iestādei ir atbilstošs ārstniecības personāls darbam ar attiecīgo tehnoloģiju vai arī ārstniecības personāls tiks apmācīts darbam ar attiecīgo tehnoloģiju līdz tehnoloģijas darbības uzsākšanai. |
| 6. | Vai tehnoloģijas iegāde ir pamatota uz alternatīvu analīzes pamata? | Novērtē, vai iesnieguma iesniedzējs apliecinājis, ka tehnoloģijas iegāde ir izvēlēta uz alternatīvu analīzes pamata, izvērtējot iegādes prioritāti salīdzinot ar pārējām ārstniecības iestādes attīstības vajadzībām. |
| 7. | Vai plānojot tehnoloģijas iegādi ir veikts apkalpes teritorijas tirgus izpētes process, ievērojot tirgus aizsardzības principu. | Šis kritērijs neattiecas uz 5.līmeņa slimnīcām, nav nepieciešams vērtēt.  Novērtē, vai iesniegumā norādīta apkalpes teritorijas tirgus izpēte par pieejamajām tehnoloģijām ambulatorajā un stacionārajā sektorā, gan valsts apmaksāto pakalpojumu sniegšanā, gan privāto veselības aprūpes pakalpojumu sektorā. Vai ir veiktas sarunas ar Nacionālo veselības dienestu par apkalpes teritorijā esošajiem pakalpojumu sniedzējiem, kas nodrošina valsts apmaksātos pakalpojumus, kas nodrošināmi ar konkrēto tehnoloģiju. Vai veikta vajadzības analīze.  Ja pakalpojums šobrīd tiek nodrošināts piesaistot ārpakalpojuma sniedzēju, novērtē, kā tas ietekmēs noslēgtās līgumattiecības.  Novērtē vai gadījumos, kad tiek plānota jaunu pakalpojumu attīstība ir iesniegts Konkurences padomes atzinums, ka netiks pārkāpti Konkurences likuma 14.1 panta nosacījumi. |
| 8. | Vai tehnoloģijas iegāde ir attiecināma uz ar Veselības ministrijas 2020.gada 9.janvārī rīkojumu Nr.5 izveidotās darba grupas “Darba grupas medicīnisko ierīču racionāla ģeogrāfiskā izvietojuma noteikšanai un pieejamības uzlabošanai” ziņojumā minēto tehnoloģijas izvērtējumu. | Novērtē, vai tehnoloģija atbilst ar Veselības ministrijas 2020.gada 9.janvāra rīkojumu Nr.5 izveidotās darba grupas “Darba grupas medicīnisko ierīču racionāla ģeogrāfiskā izvietojuma noteikšanai un pieejamības uzlabošanai” ziņojumā minēto tehnoloģiju izvērtējumam, ja attiecināms |

1. . Ministru kabineta 20.01.2009. noteikumi Nr.60 “Noteikumi par obligātajām prasībām ārstniecības iestādēm un to struktūrvienībām”, Ministru kabineta 28.08.2018 noteikumi Nr.555 “Veselības aprūpes pakalpojumu organizēšanas un samaksas kārtība” vai cits normatīvais regulējums. [↑](#footnote-ref-2)